Weşanên Evra
Weşanên Evra (bi almanî: EVRA VERLAG Druck & Vertrieb GmbH, Berlin) Di navbera salên 2003-2007an de, li Berlînê pirtûkên kurdî, tirkî û almanî diweşandin û ji zimanên din jî, gelek berhemên hêja li zimanê kurdî wergerandin. Wekî din, hinek nivîskar û wergerên kurd jî, di vê weşanxaneyê de ji bo wergerandina pirtûkan û nivîsandina bi awayê rast û edebî, ji aliyê mamosta Zeynel Abidîn Han û hevalên wî yên momosta ve hatin perwerde kirin. Hinek nivîskarên kurd jî, cara pêşîn bi saya vê weşanxaneyê derfet dîtin ku berhemên xwe bidin weşandin û bigihînin ber destê xwendekaran. Lê paşê, ji ber hinek sebebên aborî û taybet, Weşanxaneya Evra, di dawiya sala 2007an de, hat girtin. Xwediyê weşanxaneyê werger, nivîskar û helbestvanê kurd birêz Zeynel Abidîn Han bû.